62021TO0418_INF
Rješenje Općeg suda (osmo vijeće) od 14. siječnja 2022. – Alauzun i dr./Komisija i EMA
(predmet T-418/21)
„Tužba za poništenje – Lijekovi za humanu primjenu – Izmjena odobrenja za uvjetno stavljanje u promet lijeka za humanu primjenu Comirnaty – Akt koji se ne može pobijati – Pripremni akt – Nepostojanje pravnog interesa – Nepostojanje izravnog utjecaja – Nepostojanje osobnog utjecaja – Neregulatorni akt – Nedopuštenost”
1.
Tužba za poništenje – Akti koji se mogu pobijati – Pojam – Akti koji proizvode obvezujuće pravne učinke – Pripremni akti – Isključenost – Mišljenje Europske agencije za lijekove (EMA) – Nedopuštenost
(čl. 263. UFEU-a)
(t. 23., 25., 26.)
2.
Tužba za poništenje – Pretpostavke dopuštenosti – Tužba protiv donositelja pobijanog akta – Zahtjev za poništenje mišljenja Europske agencije za lijekove – Nedopuštenost
(čl. 263. UFEU-a; Uredba Komisije br. 1234/2008, čl. 16. i čl. 17. st. 2.)
(t. 28., 29.)
3.
Tužba za poništenje – Pravni interes – Tužba koju je podnio tužitelj koji nije adresat pobijanog akta – Dopuštenost – Pretpostavka – Akt koji proizvodi obvezujuće pravne učinke u odnosu na tužitelja – Odluka Komisije o uvjetnom odobrenju za stavljanje u promet za cjepivo protiv bolesti COVID-19 – Akt kojim se ne mijenja tužiteljev pravni položaj – Nepostojanje pravnog interesa
(čl. 263. st. 4. UFEU-a)
(t. 28.-32., 37., 38.)
4.
Tužba za poništenje – Fizičke ili pravne osobe – Akti koji se na njih izravno i osobno odnose – Izravan utjecaj – Kriteriji – Odluka Komisije o uvjetnom odobrenju za stavljanje u promet za cjepivo protiv bolesti COVID-19 – Nepostojanje izravnog utjecaja na tužitelja
(čl. 263. st. 4. UFEU-a)
(t. 45., 46., 51.)
5.
Tužba za poništenje – Fizičke ili pravne osobe – Akti koji se na njih izravno i osobno odnose – Odluka Komisije o uvjetnom odobrenju za stavljanje u promet za cjepivo protiv bolesti COVID-19 – Tužba koju su podnijeli pojedinci kojom se ističe povreda temeljnih prava – Nepostojanje osobnog utjecaja
(čl. 263. st. 4. UFEU-a)
(t. 55.-59.)
6.
Tužba za poništenje – Fizičke ili pravne osobe – Pojam regulatornog akta u smislu članka 263. četvrtog stavka UFEU-a – Svi akti opće primjene osim zakonodavnih akata – Odluka Komisije o uvjetnom odobrenju za stavljanje u promet za cjepivo protiv bolesti COVID-19 – Isključenost
(čl. 263. st. 4. UFEU-a)
(t. 60., 61.)
7.
Temeljna prava – Pravo na djelotvornu sudsku zaštitu – Nadzor zakonitosti akata Unije – Modaliteti – Zaštita tog prava od strane suda Unije ili nacionalnih sudova ovisno o pravnoj naravi pobijanog akta
(čl. 19. st. 1. UEU-a; čl. 263., 267. i 277. UFEU-a)
(t. 63.-68.)
Predmet
Zahtjev na temelju članka 263. UFEU-a kojim se traži poništenje, s jedne strane, Provedbene odluke Komisije C(2021) 4034 final od 31. svibnja 2021. o izmjeni uvjetnog odobrenja za stavljanje u promet lijeka za humanu primjenu Comirnaty – cjepivo mRNA (s modificiranim nukleozidom) protiv bolesti COVID-19, dodijeljenog Provedbenom odlukom C(2020) 9598 final i s druge strane, mišljenja EMA-e od 28. svibnja 2021.
Izreka
1.
Tužba se odbacuje kao nedopuštena.
2.
V. Alauzun i drugi tužitelji čija se imena nalaze u prilogu snosit će troškove.